
                              Z á p i s n i c a 
z 16. riadneho zasadnutia Obecného zastupiteľstva v Cerove,
konaného  dňa 16.9.2025 o 17,00 hod v zasadačke obecného úradu
  

Prítomní: podľa prezenčnej listiny, ktorá tvorí prílohu zápisnice 
Ospravedlnení: 0
Neospravedlnení: -0

Program: 
1./ Otvorenie zasadnutia 
2./ Voľba návrhovej komisie, overovateľov zápisnice a určenie zapisovateľa
3./ Schválenie programu rokovania
4./ Kontrola plnenia uznesení
5./ Plnenie rozpočtu ZŠ
6./ Plnenie rozpočtu obce Cerovo
7./ Zámer prenajať pozemok v osade kamenica
8./ Rôzne
9./ Diskusia
10./ Záver

1. Otvorenie zasadnutia 
Zasadnutie obecného zastupiteľstva zahájila a viedla p. starostka Mgr. Margita Boďová, ktorá privítala všetkých prítomných občanov. Konštatovala, že sú prítomní 7 poslanci a obecné zastupiteľstvo je  uznášania schopné. 

2. Voľba overovateľov zápisnice a určenie zapisovateľa
Za overovateľov zápisnice boli navrhnutí: Vlasta Šimková a PaedDr. Iveta Bahýľová
Za zapisovateľku bola určená: Renáta Fiľová. 

Títo boli schválení nasledovne: 7 poslancov hlasovalo za.

3. Schválenie programu rokovania 
Pani starostka obce prečítala program zastupiteľstva.   Prítomných sa opýtala, či má niekto doplňujúci bod do programu. Nikto nemal viac doplňujúci bod a program rokovania sa schválil.

Obecné zastupiteľstvo obce Cerovo program rokovania schvaľuje 7 poslanci hlasovali za.


4.  Kontrola plnenia uznesení 
Uznesenia: 
   č. 158/2025– uznesenie, ktoré sa zobralo na vedomie
   č. 159/2025 – Návrh záverečného účtu obce Cerovo za rok 2024 – schválený, zverejnený – uznesenie splnené
  č. 160/2025 –  Vytvorenie rezervného fondu- suma 13 074,77 bola odvedená na účet- uznesenie splnené
  č. 161/2025 – Oznámenie o splnení podmienok poskytnutia prostriedkov – Zariadenie pre seniorov- zobraté na vedomie  - uznesenie splnené  
  č. 162/2025 – Odpredaj pozemku pri bytovke č. 310 – zmluva vypracovaná právnikom, ktorú musia podpísať všetci vlastníci bytového domu a niektorí sa nezdržiavajú v byte preto bolo treba zistiť kde teraz bývajú a zaslať im zmluvy na podpis -   uznesenie v riešení
  č. 163/2025 – Prerokovanie neposkytnutia finančných prostriedkov na MŠ v plnej výške a č. 164/2025 Správa z dohľadu o poskytovaní finančných prostriedkov pre ZŠ– uznesenia zobraté na vedomie 
  č. 165/2025 – Stanovisko k realizácii stavebných úprav ako vlastníka pozemku – Styk – uznesenie zobraté na vedomie
 č. 166/2025 – informácie plánovanej akcie – Stretnutie rodákov – zobraté na vedomie
 č. 167/2025 – Odkúpenie požiarneho vozíka – Miroslav Korčok- schválenie odpredaja menovanému oznámené, zatiaľ sa neozval- uznesenie splnené
  - mimo uznesení – zakúpiť sieťky na okná na dom smútku v Lazoch – sieťky zakúpené na obidva domy smútku aj založené. 

5. Plnenie  rozpočtu ZŠ s MŠ
Podklady boli poslancom zaslané na preštudovanie pred zasadnutím a tvoria prílohu zápisnice. 

       Obecné zastupiteľstvo obce Cerovo Plnenie rozpočtu ZŠ s MŠ  berú na vedomie   v  počte 7 poslancov. 

6. Plnenie rozpočtu obce Cerovo 
Podklady boli poslancom zaslané na preštudovanie pred zasadnutím a tvoria prílohu zápisnice 

       Obecné zastupiteľstvo obce Cerovo Plnenie rozpočtu obce Cerovo  v  počte 7 poslancov. 


7. Zámer prenajať pozemok v osade Kamenica
V rámci projektu“ Usporiadanie pozemkov pod osídleniami v rómskej osade, pri ktorom sa obec zaviazala byť nápomocná,  boli vybraté tri obydlia, ktoré spĺňajú určité podmienky na zlegalizovanie. Na to je však potrebné s nimi uzavrieť nové nájomné zmluvy na pozemok, aj napriek tomu, že už raz boli uzatvorené a aj tak neplatia nájom za pozemok. Pre zlegalizovanie obydlia nesmú majitelia mať žiadne dlhy voči obci, čo oni majú a preto im bol vyhotovený splátkový kalendár, ale ani ten nedodržiavajú ako bolo určené. Na základe toho poslanci nesúhlasia so zámerom  na prenájom pozemku, kým si nevyrovnajú svoje dlhy voči obci. 

Obecné zastupiteľstvo obce Cerovo Zámer na prenájom pozemku v osade Kamenica neschválilo v počte 7 poslancov. 







8.  Rôzne
V tomto bode pani starostka informovala poslancov:
· V prvom rade o preplatení sumy 41 301,41 eur  dňa 26.6. za rekonštrukciu domu smútku v dedine. Z vlastných zdrojov musela obec použiť sumu 13 870 eur na niektoré veci ktoré nemohli byť hradené z projektu. A to: elektrina, vnútorné omietky, stoličky stôl, kríž, lampy. V tejto sume je zahrnutá aj spoluúčasť 3571 eur. Bol zakúpený nový katafalk z  peňazí poskytnutých z Ministerstva financií – 5000 eur a ostatné doplatila obec. 
· [bookmark: _GoBack]A aby okolie zrekonštruovaného domu smútku tvorilo dobrý dojem by bolo dobré zrušiť veľký kontajner na odpad a zakúpiť 2 ks – 1000 l kontajnery, ktoré by sa vyvážali pravidelne mesačne. Firma Márius Pedersen, a. s., ktorá v našej obci vykonáva zber odpadu potvrdila, že by to šlo. Tiež by sa upravilo okolie vody a aj WC by sa preložilo na iné miesto. 
Poslanec Bartko sa pýtal či aj v lazoch na cintoríne sa zruší kontajner, na čo mu starostka  odpovedala, že nie keď že vývozca odpadu nechodí vyvážať kuka nádoby do lazov. Poslanec Murín sa pýtal na prístrešok pred dom smútku v dedine, ktorí  by niektorí občania chceli aby sa urobil aj keď iný nie, že ten čo sa urobil pri rekonštrukcii je pekný a postačuje. No určite za päť rokov nie povedala pani starostka kým bude trvať monitorovanie rekonštruovanej budovy cez projekt. 
· Po predošlých mailoch s exekútorkou ohľadom sociálnej budovy bývalého RD Cerovo bol obci doručený mail, v ktorom exekútorka uviedla, že má informatívne ocenenie od realitnej kancelárie, podľa ktorej je hodnota 50 000 eur a predávať sa bude ponukovým konaním, príp.  dražbou, vyššia ponuka vyhrá. 
· Ďalej pani starostka z hodnotila obecnú akciu Stretnutie rodákov, zhodnotila, že akcia bola úspešná, rodáci nám volali, písali a ďakovali za stretnutie. Starostka vyčíslila náklady obce, po odpočítaní príjmov z predaja a sponzorských príspevkov obec doplatila približne 5 000.- Eur.
· Starostka informovala o ukončenom stavebnom povolení na ČOV, v mesiaci október bude vyznačená aj právoplatnosť rozhodnutia a pravdepodobne by v januári mala vyjsť výzva na výstavby ČOV. Budeme sledovať informácie o výzvach a zapojíme sa do najbližšej vyhlásenej výzvy.
· Pre budúcu výstavbu- rekonštrukciu ČOV by bolo zlegalizovať kanalizačné potrubie v obci. No ďalšia vec, ktorá so sebou prináša mnoho problémov. Obec musí mať s každým majiteľom pozemku kade vedie kanalizačné potrubie podľa nového zákona uzatvorenú nájomnú zmluvu. A  ešte aj to, že zákony sa tak rýchlo menia a raz platí jedno a potom zase druhé.  
· V dome smútku v Lazoch boli urobené rekonštrukčné práce. Bola opravená omietka v zadnej miestnosti a vymaľovaná, položila sa nová dlažba. Staré stoličky boli vymenené za lavice. 
· Bola nám schválená žiadosť na malý bager- sme pod čiarou, pre nedostatok financií musíme čakať 
· Na MIRRI bola odoslaná žiadosť na pódium a prenosné lavičky- zatiaľ neprišla odpoveď, ale 15.10 by mal byť zverejnený zoznam 
· Odoslaná žiadosť na rekonštrukciu ZŠ na ENVIRO, zatiaľ nie je vyhodnotená výzva
· Momentálne je vyhlásená výzvy na športoviská.  Ak by sme mali v našej obci záujem o nové ihrisko je treba pouvažovať kde by sa umiestnilo. V minulosti sme sa dohodli o umiestnení pri rybníku pod cintorínom. Tento pozemok je vo vlastníctve urbárnikov a niektorí majú na svojom podiely exekučnú ťarchu a toto nie je zlučiteľné s podmienkami výzvy. Preto je potrebné buď pozemok zameniť alebo hľadať iné miesto. Je možnosť zameniť pozemky medzi obcou a Rakúšanom ( obecný pozemok v lazoch a pozemky Rakúšana v dedine). Jedná sa o pozemok pri  ihrisku .
Poslankyňa Šimková sa má informovať či je možnosť zameniť pozemky  urbárskej spoločnosti. Padol aj návrh umiestniť ho  aj v areály ZŠ. Konkrétne miesto na výstavbu športoviska bude určené na nasledujúcom zasadnutí.


9. Diskusia
V rámci diskusie sa pán  poslanec Murín  pýtal kedy sa bude stavať plánovaná bytovka.  Starostka odpovedala že s investorom komunikuje elektronicky, každý polrok mu píše v akom štádiu je výstavba, stále dostáva sľubné odpovede. Keďže samotné stavebné povolenie trvá niekoľko mesiacov, a ešte stále nie je podaná žiadosť o stavebné povolenie takže na otázku kedy sa bude stavať nevie odpovedať. 
Pani starostka v rámci diskusie vysvetlila poslancom a ostatným prítomným rozvoz frézingu po Lazoch. Obec Cerovo  využila medzi prvými  možnosť získať určité  množstvo frézingu zadarmo, ktoré bolo vysypané a rozhrnuté na cesty kde boli najväčšie jamy. Ale dodávateľ stopol dovoz zadarmo na podnet iných obcí, ktoré sa ozvali neskôr, že aj oni chcú. I napriek tomu sa podarilo obyvateľom v Lazoch časť Turnište vybaviť si ešte frézing, ale už za poplatok. Tak sa všetci dohodli a zložili sa na tie ďalšie fúry frézingu a svojpomocne si upravili cestu do Turnišťa. Samozrejme, ak sa bude dať ešte vybaviť frézing sa obec pokúsi upraviť aj druhé cesty.  
Poslankyňa Šimková  podotkla ohľadom  akcie Orba na koňoch, ktorá sa mala konať 20.9. , že je to veľmi lacné vstupné keď je v cene občerstvenie, starostka informovala, že túto akciu organizujeme 2. krát a keď dáme  vstupné 5 eur a nič k tomu nebudeme mať návštevnosť.
Záver
Do diskusie sa nikto viac neprihlásil a preto pani starostka všetkým prítomným poďakovala za účasť a ukončila zasadnutie obecného zastupiteľstva. 

